TV & MOVIES

Μια ανάσα από τον τίτλο της πιο επιτυχημένης ταινίας της δεκαετίας στην Ελλάδα ο «Joker» του Τοντ Φίλιπς.

Σε 19 ημέρες προβολής ο «Joker» του Τοντ Φίλιπς έφτασε τα 591.871 εισιτήρια και πλέον είναι η δεύτερη πιο επιτυχημένη ταινία της δεκαετίας, πίσω από το «Ένας Άλλος Κόσμος» του Χριστόφορου Παπακαλιάτη.

Με τη δωρεάν διαφήμιση που γίνεται στην ταινία από το βράδυ της Κυριακής, με το «σκάνδαλο» των ανήλικων θεατών και το τρολάρισμα στα social media, είναι δεδομένο ότι θα δει την ταινία ακόμη περισσότερος κόσμος, που πιθανότατα δεν θα πήγαινε σινεμά να το δει. Όπως για παράδειγμα ο υπουργός Προστασίας του Πολίτη με τον γιο του...

H διαφορά που έχει να καλύψει ο «Joker» είναι λίγο πάνω από 77.000 εισιτήρια, για να φτάσει τα 668.892 της ταινίας του Χριστόφορου Παπακαλιάτη από το 2015.

Δείτε στη συλλογή φωτογραφιών που ακολουθεί τις 10 πιο επιτυχημένες ταινίες από το 2010 και μετά στα ταμεία των ελληνικών κινηματογράφων.